Laiva odottaa
Musta laiva meitä odottaa
 parras kalahdellen laituriin.
 Tuuli köysistössä valittaa,
 sumu lankee tahmeana purjeisiin.

 Käheänä kattoon kapakan
 humalainen nauru kimpoaa.
 Huulet imee irstaan suudelman.
 – Jumal’auta, pojat, laiva odottaa!

 Lasit pohjaan. Viime suudelma.
 Edessä on Suuri Purjehdus,
 styyrmannina kylmä kuolema,
 matkan päänä helvetti ja kadotus.

 Musta laiva meitä odottaa.
 Sumu takertuu sen purjeisiin.
 Aaveet kajuutassa uikuttaa.
 Parras kalahtelee märkään laituriin.

Merenkulku